དེ་མིན་བདག་གི་ཕ་ཡུལ་ལ་ཉེ་བའི་ལོ་འདི་ཚོར་ཆར་བ་འབབ་ཐེངས་ཤིན་ཏུ་དཀོན་ཀི།རྒན་རབས་པས་རྩྭ་ཐང་དུ་ཆར་བ་མི་འབབ་པ་ནི་རུ་སྡེ་བའི་ལས་ངན་པ་རེད་ཟེར།ངས་བལྟས་ན་ཀན་སུའུ་རྨ་ཆུ་ཡི་གསེར་གཏེར་ལ་འབྲེལ་བ་ཡོད་པར་འདོད་དེ།ས་གཤིས་ཤེས་པའི་ཆེད་མཁས་པ་ཞིག་གིས་ངོ་མ་འབྲེལ་བ་ཆེན་པོ་ཡོད་ཟེར།ཡིན་ནའང་ངས་གསལ་བོར་མི་ཤེས།གསེར་གཏེར་དེ་ནི་ངའི་ཕ་ས་ཕ་ཡུལ་དང་བར་ཐག་སྤྱི་ལེ༨ཙམ་ལས་མེད།དེ་ནི་ཀན་སུའུ་ཡི་ཁོངས་སུ་གཏོགས་པ་དང་བདག་གི་ཕ་ཡུལ་རྨེ་ཆུ་ནི་སི་ཁྲོན་ལ་གཏོགས་པས།སྲིད་འཛིན་ཐད་ནས་ས་ཆ་འདི་གཉིས་ལ་འབྲེལ་བ་ཅི་ཡང་མེད་མོད།ཁོར་ཡུག་གི་ངོས་ནས་བཤད་ན་དེ་འདྲ་ཞིག་མིན།